Bauhenk

Bauhenk er en skihoppanlegg i Kranj i Slovenia. Anlegget ligger ved fjellet Šmarjetna Gora og har to hoppbakker som deler samme unnarenn. Bakkene har størrelsen K100 (HS109) og K80 (HS87). Storbakken ble brukt i junior-VM 2006 og brukes regelmessig i kontinentalcupen. Anlegget er eid av SK Triglav Kranj. Storbakken er Slovenias største hoppbakke utenom bakkene i Planica.

To anlegg med mindre hoppbakker ble bygd ved Kranj på 1970-tallet. Bauhenk ble bygget mellom 2001 og 2004. Anlegget har plastmatter, slik at det kan brukes også i sommerhalvåret. I tillegg til junior-VM og kontinentalcupen, ble det satt opp et renn i verdenscupen i Bauhenk i desember 2007. Snømangel gjorde imidlertid at verdenscuprennet måtte avlyses.

Bauhenk ble brukt under veteran-VM i skihopping og kombinert i 2010. K100-bakken er den største hoppbakken som har vært brukt i veteranmesterskapet. Bauhenk var også planlagt brukt under veteran-VM i 2006, men sterk vind gjorde da at rennet i den største bakken måtte flyttes til Villach i Østerrike.

Bakkerekord på snø i K100-bakken er 119 meter, satt av Peter Prevc (Slovenia) 9. januar 2011.

Bakkerekorder
 Dato Navn  Lengde 2. oktober 2004  Arthur Pauli 110,5 m 8. februar 2005  Jernej Damjan 115,5 m 8. juli 2007  Primož Pikl 117,5 m 4. juli 2009  Robert Kranjec 118,5 m 9. januar 2011  Peter Prevc 119 m

Viktige renn
Menn
 Dato Vinner  Andre Tredje Type renn 2. februar 2006  Gregor Schlierenzauer  Jurij Tepeš  Andrea Morassi Junior-VM 4. februar 2006  Østerrike
Arthur PauliThomas ThurnbichlerMario InnauerGregor Schlierenzauer  Slovenia
Jernej KošnjekPrimož RogličJurij TepešRobert Hrgota  Japan
Naoya ToyamaYūhei SasakiShōhei TochimotoKenshirō Itō Junior-VM, lagkonkurranse 16. desember 2007 Avlyst pga. snømangel Verdenscup

Kvinner
 Dato Vinner  Andre Tredje Type renn 5. februar 2006  Juliane Seyfarth  Atsuko Tanaka  Elena Runggaldier Junior-VM

Eksterne lenker
 Skisprungschanzen-Archiv: Kranj (Bauhenk)
 Skisprungschanzen-Archiv: Neue Mattenschanze für Sloweniens Skispringer
 FIS Ski Jumping: Kranj – Bauhenk
 Skijumping-Kranj.si: History
 Skisprungschanzen-Archiv: Junior WSC Hills
 Eastern Ski Jumping & Nordic Combined Foundation, Inc.: 2006 Kranj SLO (veteran-VM)
 Eastern Ski Jumping & Nordic Combined Foundation, Inc.: 2010 Ziri & Kranj SLO (veteran-VM)

Kategori:Hoppbakker i Slovenia